
BIROULUI  PERMANENT
AL
CAMEREI  DEPUTAŢILOR



Vă înaintăm, alăturat, raportul asupra proiectului de Lege privind aprobarea Ordonanței de urgență a Guvernului nr.14/2019 pentru aprobarea plafoanelor unor indicatori specificați în cadrul fiscal-bugetar pe anul 2019, trimis spre dezbatere în fond cu adresa nr. PLx 215/2019, înregistrat sub nr.   4c-2/325 din 10 aprilie 2019, Camera Deputaților fiind Cameră decizională. 
În raport cu obiectul și conținutul său, proiectul de Lege face parte din categoria legilor ordinare.




PREŞEDINTE,

Sorin LAZĂR

RAPORT
asupra 
proiectului de Lege privind aprobarea Ordonanței de urgență a Guvernului nr.14/2019 pentru aprobarea plafoanelor unor indicatori specificați în cadrul fiscal-bugetar pe anul 2019


În conformitate cu prevederile art. 95 și 115 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.14/2019 pentru aprobarea plafoanelor unor indicatori specificați în cadrul fiscal-bugetar pe anul 2019, trimis cu adresa nr. PLx 215/2019 din 8 aprilie 2019.
Conform prevederilor art. 75 din Constituția României, republicată, și ale art.92 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de lege în ședința din 01 aprilie 2019.
Proiectul de Lege are ca obiect de reglementare aprobarea plafoanelor unor indicatori specificați în cadrul fiscal-bugetar pe anul 2019.
Proiectul de lege a fost avizat favorabil de Consiliul Economic și Social  și de Consiliul Legislativ. 
La dezbaterea proiectului de lege au participat, în calitate de invitați, reprezentanți ai Ministerului Finanțelor Publice.
În conformitate cu prevederile art. 61 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din  15 aprilie 2019.
La lucrările comisiei și-au înregistrat prezența 22 deputați din totalul de 25 de membrii ai comisiei.
În urma examinării și a opiniilor exprimare, deputații prezenți la lucrări, au hotărât cu majoritate de voturi, să supună Plenului Camerei Deputaților spre dezbatere și adoptare,  proiectul de Lege privind aprobarea Ordonanței de urgență a Guvernului nr.14/2019 pentru aprobarea plafoanelor unor indicatori specificați în cadrul fiscal-bugetar pe anul 2019, în forma adoptată de Senat.
În raport cu obiectul și conținutul său, proiectul de lege face parte din categoria legilor ordinare.

